พรทิวา ศักดิ์ศิริเวทย์กุล

พรทิวา ศักดิ์ศิริเวทย์กุล หรือ พรทิวา นาคาศัยเบื้องหลัง ไร้เงา ‘พรทิวา’ ในวัน ‘เสี่ยแฮงค์-อนุชา’ พบบิ๊กตู่ประวัติ พรทิวา ศักดิ์ศิริเวทย์กุลหรือ พรทิวา นิพาริน (เกิด 6 มิถุนายน พ.ศ. 2504) อดีตรัฐมนตรีว่าการกระทรวงพาณิชย์ ในรัฐบาลอภิสิทธิ์ เวชชาชีวะพระบรมราชโองการ ประกาศแต่งตั้งรัฐมนตรี (รัฐบาลนายอภิสิทธิ์ เวชชาชีวะ) อดีตสมาชิกสภาผู้แทนราษฎรจังหวัดชัยนาท อดีตเลขาธิการพรรคภูมิใจไทย อดีตเลขาธิการพรรคมัชฌิมาธิปไตย ปัจจุบันเป็นนายกสมาคมผู้ค้าอัญมณีไทยและเครื่องประดับ

 ประวัติ 
พรทิวา เกิดเมื่อวันที่ 6 มิถุนายน พ.ศ. 2504 ที่จังหวัดพระนคร เป็นบุตรนายสุรินทร์ ศักดิ์ศิริเวทย์กุล เจ้าของสถานบริการอาบอบนวด "โพไซดอน" ย่านรัชดาฯ กับนางบุญเรือน ศักดิ์ศิริเวทย์กุล มีพี่น้องร่วมบิดามารดา 4 คนดังนี้
 พรทิพย์ ศักดิ์ศิริเวทย์กุล
 สมชาย ศักดิ์ศิริเวทย์กุล
 ขจรศักดิ์ ศักดิ์ศิริเวทย์กุล
 สุชัย ศักดิ์ศิริเวทย์กุล  

ด้านครอบครัวสมรสแล้วกับอนุชา นาคาศัย สมาชิกสภาผู้แทนราษฎรจังหวัดชัยนาท ปัจจุบันได้หย่ากับอนุชา นาคาศัย แล้ว

มีบุตร 2 คน

 การศึกษา 
สำเร็จการศึกษาม.ปลายจาก โรงเรียนสายปัญญา ในพระบรมราชินูปถัมภ์ ปริญญาตรี 2 หลักสูตร คือ ศิลปศาสตรบัณฑิต สาขาภูมิศาสตร์ จากมหาวิทยาลัยสงขลานครินทร์ วิทยาเขตปัตตานี (ร่วมรุ่นกับ สาทิตย์ วงศ์หนองเตย) เมื่อปีการศึกษา พ.ศ. 2525 และศิลปศาสตรบัณฑิต สาขารัฐศาสตร์ (การปกครอง) จากมหาวิทยาลัยรามคำแหง จบการศึกษาปริญญาโท รัฐศาสตรมหาบัณฑิตสาขาการบริหารจัดการสาธารณะ มหาวิทยาลัยธรรมศาสตร์และประกาศนียบัตรชั้นสูง สาขาการบริหารเศรษฐกิจสาธารณะ วิทยาลัยการเมืองการปกครอง สถาบันพระปกเกล้า

 การทำงาน 
พรทิวา เคยทำงานเป็นพนักงานต้อนรับบนเครื่องบิน ก่อนจะเข้ามาทำงานการเมืองติดตามมากับอนุชา นาคาศัย เคยเป็นสมาชิกวุฒิสภาจังหวัดชัยนาทประกาศคณะกรรมการการเลือกตั้ง เรื่อง ผลการเลือกตั้งสมาชิกวุฒิสภา และเป็นสมาชิกสภาผู้แทนราษฎรจังหวัดชัยนาท เป็นเลขาธิการพรรคภูมิใจไทย และได้รับแต่งตั้งเป็นรัฐมนตรีว่าการกระทรวงพาณิชย์ ในรัฐบาลอภิสิทธิ์ เวชชาชีวะ ซึ่งเป็นช่วงที่กระทรวงพาณิชย์ ต้องมีภารกิจในการแก้ไขปัญหาน้ำมันปาล์มราคาแพง และปัญหาสินค้าอื่นๆ ขึ้นราคา รวมถึงการถูกโจมตีจากฝ่ายค้าน และวัชระ เพชรทอง สมาชิกสภาผู้แทนราษฎร พรรคประชาธิปัตย์"มาร์ค"สั่ง"สุเทพ"ให้คุมปาก"วัชระ เพชรทอง" หลัง"พรทิวา"โวยใน ครม.อย่าพูดจาให้เสียหาย

 เครื่องราชอิสริยาภรณ์ 
ราชกิจจานุเบกษา. ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๑๑, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓ , เล่ม ๑๒๗ ตอนที่ ๑๔ ข หน้า ๒๙, ๘ ธันวาคม ๒๕๕๓

 อ้างอิง 

หมวดหมู่:บุคคลจากจังหวัดพระนคร
หมวดหมู่:ชาวไทยเชื้อสายจีน
หมวดหมู่:นักการเมืองสตรีชาวไทย
หมวดหมู่:คู่สมรสของนักการเมืองไทย
หมวดหมู่:รัฐมนตรีว่าการกระทรวงพาณิชย์ไทย
หมวดหมู่:สมาชิกสภาผู้แทนราษฎรจังหวัดชัยนาท
หมวดหมู่:สมาชิกวุฒิสภาจังหวัดชัยนาท
หมวดหมู่:นักการเมืองพรรคมัชฌิมาธิปไตย
หมวดหมู่:นักการเมืองพรรคภูมิใจไทย
หมวดหมู่:พรรคเพื่อไทย
หมวดหมู่:บุคคลจากโรงเรียนสายปัญญา ในพระบรมราชินูปถัมภ์
หมวดหมู่:บุคคลจากคณะมนุษยศาสตร์และสังคมศาสตร์ มหาวิทยาลัยสงขลานครินทร์
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:บุคคลจากสถาบันพระปกเกล้า
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.